Arutelu:Loode-Venemaa Valitsus

message: Valitsuse deklaratsioon on avaldatud eesti keeles: Maaliit, 28. august 1919, nr. 178, lk. 1:

message: Enamlaste poolt väljakutsutud vennatapvas sõjas läheb hukka Venemaa tules ja veres. Kasuta ja kuulsuseta langevad noored ja tugevad; nälja ja haiguste tagajärjel surevad vanad ja jõuetud.
Surevad välja linnad. On tühjaks jäänud vabrikud ja tehased.
Tule läbi on hävitud külad. Põldudel hukatakse põllumehe vaev, loomad saavad otsa, langeb põllumajandus.
Ilma peavarjuta ja leivaraasukeseta, hulguvad sõjapõgenejad karjade kaupa metsades.
Niiviisi läheb hukka Venemaa enamlaste võimu all. Ja lähedal on ka kuristiku põhi, kuhu langeb suur riik.
Elule kutsutud vajaduse läbi Venemaad kindlalt ja viibimata vabastada enamluse ikke alt, algatud liitriikide volinikkude täielikul nõusolekul, ning koondatud muu Venemaaga ülemjuhataja admiral Koltshaki isikus, kuulutab Põhja-Lääne ringkonna valitsus Vene kodanikkudele neid põhjusmõtteid, millede peal tema kavatseb oma eelseisvat tegevust rajada.
1. Kindel võitlus enamluse, kui ka kõikide katsete vastu, vana valitsuse korda jalale seada.
2. Kõik Vene riigi kodanikud, rahvuse ja usu peale vaatamata, on õiguste ja kohustuste poolest ühesugused seaduse ees.
3. Kõikidele kodanikkudele vabastatud Venemaal kindlustatakse isiku ja korteri puutumatus, trüki, sõna, ühisuste, koosolekute ja streigi vabadused.
4. Ülevenemaaline võim peab rajatud olema rahva võimu alusel, mille otstarbeks ajaviitmata, peale isamaa vabastamist enamlaste vägivalla valitsuse alt, peab Ülevenemaalise Asutava Kogu kokkukutsumine ettevõetud saama, üleüldise, otsekohese, üheõiguslise ja salajase hääletamise põhjal.
5. Kui mõnesugustel tingimistel kohe peale Peterburi, Pihkva ja Novgorodi kubermangude vabastamist võimalik ei ole Ülevenemaalist Asutavat Kogu kokkukutsuda, siis saab kohaliku elu korraldamiseks Peterburi ringkonna Rahvakogu kokkukutsutud, mis selsamal demokratlisel alusel vabastatud rahva poolt valitud saab.
6. Üksikutes, uuesti elusse kutsutud Venemaa maakohtades olevad rahvused valivad omale vabalt omavalitsemise vormi. (11. augustil 1919. a. väljakuulutatud akti põhjal on Põhja-Lääne Venemaa ringkonna valitsus Eesti ärarippumatust tunnistanud.
7. Riigi administrativ-valitsus rajatakse laialdase kohaliku omavalitsuse põhjal. Maakondade ja linnade omavalitsused valitakse üleüldisel, demokratlisel alusel.
8. Maaküsimus saab otsustatud töötava põlluharija töörahva tahtmise järele Asutavas Kogus. Enne mainitud otsuse tegemist, jääb maa põlluharija rahva kätte ja keelatakse ära kõik lepingud väljaspool linnade asuvate maade ostu ja müügi kohta, väljaarvatud iseäranis tähtsad juhtumised iseäralise valitsuse loa põhjal.
9. Tööliste küsimus saab otsustatud 8-tunnilise tööaja põhjal, tööstuse üle valitsuse poolt kontrolli sisseandmisel ja igakülgse töökaitse ja tööliste klassi huvide kaitsel.
Paljukannatanud Venemaa kodanikud!
Põhja-Lääne Venemaa valitsus, kes sel raskel isamaa vabastamise tunnil oma peale võtnud vastutust oleviku eest ja ka tuleviku mured, kutsub Teid üles viimastele jõupingutustele ja ohvritele Isamaa, Vabaduse ja Õnne nimel.
Ministrite nõukogu esimees, välis- ja rahaminister S. G. Lianosov.
Siseminister K. A. Aleksandrov.
Sõjaminister kindral N. N. Judenitsh.
Kaubanduse- ja tööst-, varustuse- ja tervishoiuminister M. S. Margulies.
Kohtuminister E. J. Kedrin.
Toitlusminister F. G. Eishinski.
Mereminister k-.adm. V. K. Pilkin.
Haridusminister F. A. Ern.
Hoolekandeminister A. S. Peshkov.
Riigi kontrolör V. L. Horn.
Põllutööminister P. A. Bogdanov.
Usutunnistusteminister J. F. Jevsejev.
Posti- ja telegrafi minister M. M. Filipeo.
Ühiskondliste töödeminister N. N. Ivanov.
Tallinnas, 24. augustil 1919. a.
thread_title: Põhja-Lääne ringkonna valitsuse deklaratsion.